ข้อบัญญัติองค์การบริหารส่วนตำบลลำเหยข้อบัญญัติองค์การบริหารส่วนตำบลลำเหยเรื่องการลดหย่อนภาษีบำรุงท้องที่พ.ศ.๒๕๕๐[๑] โดยที่เป็นการสมควรตราข้อบัญญัติองค์การบริหารส่วนตำบลลำเหยว่าด้วยการลดหย่อนภาษีบำรุงท้องที่ในเขตองค์การบริหารส่วนตำบลลำเหยอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ แก้ไขเพิ่มเติมถึง (ฉบับที่ ๕) พ.ศ. ๒๕๔๖ ประกอบมาตรา ๒๒ แห่งพระราชบัญญัติภาษีบำรุงท้องที่พ.ศ. ๒๕๐๘ แก้ไขเพิ่มเติมถึง (ฉบับที่ ๓) พ.ศ. ๒๕๔๓ องค์การบริหารส่วนตำบลลำเหยโดยได้รับความเห็นชอบจากสภาองค์การบริหารส่วนตำบลลำเหยและนายอำเภอดอนตูมจึงออกข้อบัญญัติองค์การบริหารส่วนตำบลไว้ ดังต่อไปนี้ข้อ ๑ข้อบัญญัติองค์การบริหารส่วนตำบลนี้เรียกว่าข้อบัญญัติองค์การบริหารส่วนตำบลลำเหย เรื่องการลดหย่อนภาษีบำรุงท้องที่ พ.ศ. ๒๕๕๐ข้อ ๒ให้ใช้ข้อบัญญัติองค์การบริหารส่วนตำบลนี้ในเขตองค์การบริหารส่วนตำบลลำเหยนับถัดจากวันประกาศไว้โดยเปิดเผย ณ ที่ทำการองค์การบริหารส่วนตำบลลำเหยแล้วเจ็ดวันข้อ ๓บรรดาข้อบังคับระเบียบและคำสั่งอื่นใดในส่วนที่ตราไว้แล้วในข้อบัญญัติองค์การบริหารส่วนตำบลนี้หรือซึ่งขัดหรือแย้งกับข้อบัญญัติองค์การบริหารส่วนตำบลนี้ ให้ใช้ข้อบัญญัตินี้แทนข้อ ๔ในข้อบัญญัติองค์การบริหารส่วนตำบลนี้ที่ดิน หมายความว่าพื้นที่ดินและให้หมายความรวมถึงพื้นที่ที่เป็นภูเขาหรือแม่น้ำด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดาหรือนิติบุคคล ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนที่อยู่อาศัย หมายความว่าบ้าน เรือน ตึก กระท่อม หรือสิ่งปลูกสร้างที่คล้ายคลึงใด ๆ ที่มีประโยชน์ใช้สอยตามปกติเพื่อการอยู่อาศัยซึ่งมิใช่เพื่อประโยชน์ในการประกอบการค้าของเจ้าของที่ดินที่เลี้ยงสัตว์ หมายความว่าพื้นที่ซึ่งใช้ประโยชน์ในการเลี้ยงสัตว์ที่เป็นประโยชน์ในการประกอบอาชีพหรือยังชีพของเจ้าของที่ดินไม่ว่าจะเป็นสัตว์ปีก, แมลง, สัตว์บก,สัตว์น้ำหรือสัตว์ครึ่งบกครึ่งน้ำใด ๆ ก็ตาม โดยการเลี้ยงสัตว์ในที่ดินดังกล่าวอาจเป็นสถานที่ให้อาหารสัตว์ หรือแหล่งอาหารของสัตว์ หรือที่พักนอนของสัตว์แหล่งควบคุมกักกันสัตว์ หรือกรณีประกอบกันก็ได้ที่ประกอบกสิกรรม หมายความว่าพื้นที่ซึ่งใช้ประโยชน์ในการเพาะปลูกพืชผลที่เป็นประโยชน์ในการประกอบอาชีพหรือยังชีพ โดยอาจเป็นพืชล้มลุก พืชยืนต้นหรือพืชน้ำใด ๆ ก็ตามของเจ้าของที่ดินปี หมายความว่า ปีปฏิทินข้อ ๕เจ้าของที่ดินไม่ต้องเสียภาษีบำรุงท้องที่สำหรับที่ดินดังต่อไปนี้(๑)ที่ดินที่เป็นที่ตั้งพระราชวังอันเป็นส่วนสาธารณสมบัติของแผ่นดิน(๒)ที่ดินที่เป็นสาธารณสมบัติของแผ่นดินหรือที่ดินของรัฐที่ใช้ในกิจการของรัฐหรือสาธารณะโดยมิได้หาผลประโยชน์(๓)ที่ดินของราชการส่วนท้องถิ่นที่ใช้ในกิจการของราชการส่วนท้องถิ่นหรือสาธารณะโดยมิได้หาผลประโยชน์(๔) ที่ดินที่ใช้เฉพาะการพยาบาลสาธารณะ การศึกษาหรือการกุศลสาธารณะ(๕) ที่ดินที่ใช้เฉพาะศาสนกิจศาสนาใดศาสนาหนึ่ง ที่ดินที่เป็นกรรมสิทธิ์ของวัดไม่ว่าจะใช้ประกอบศาสนกิจศาสนาใดศาสนาหนึ่งหรือไม่หรือที่ศาลเจ้า โดยมิได้หาผลประโยชน์(๖)ที่ดินที่ใช้เป็นสุสานและฌาปนสถานสาธารณะโดยมิได้รับประโยชน์ตอบแทน(๗) ที่ดินที่ใช้ในการรถไฟ การประปา การไฟฟ้าหรือการท่าเรือของรัฐ หรือที่ใช้เป็นสนามบินของรัฐ(๘)ที่ดินที่ใช้ต่อเนื่องกับโรงเรือนที่ต้องเสียภาษีโรงเรือนและที่ดินอยู่แล้ว(๙)ที่ดินของเอกชนเฉพาะส่วนที่เจ้าของที่ดินยินยอมให้ทางราชการจัดใช้เพื่อสาธารณประโยชน์โดยเจ้าของที่ดินมิได้ใช้หรือหาผลประโยชน์ในที่ดินเฉพาะส่วนนั้น(๑๐) ที่ดินที่เป็นที่ตั้งที่ทำการขององค์การสหประชาชาติทบวงการชำนัญพิเศษของสหประชาชาติหรือองค์การระหว่างประเทศอื่นในเมื่อประเทศไทยมีข้อผูกพันให้ยกเว้นตามอนุสัญญาหรือความตกลง(๑๑) ที่ดินที่เป็นที่ตั้งที่ทำการของสถานทูตหรือสถานกงสุล ทั้งนี้ ให้เป็นไปตามหลักถ้อยทีถ้อยปฏิบัติต่อกัน(๑๒) ที่ดินตามที่กำหนดในกฎกระทรวงข้อ ๖บุคคลธรรมดาซึ่งเป็นเจ้าของที่ดินแปลงเดียวหรือหลายแปลงในเขตองค์การบริหารส่วนตำบลลำเหยและใช้ที่ดินนั้นเป็นที่อยู่อาศัยของตน เป็นที่เลี้ยงสัตว์ของตนหรือประกอบกสิกรรมของตน ให้ลดหย่อนไม่ต้องเสียภาษีบำรุงท้องที่เป็นจำนวนสามไร่การลดหย่อนภาษีบำรุงท้องที่ตามวรรคหนึ่งให้เจ้าของที่ดินรายหนึ่งหรือหลายรายร่วมกันมีสิทธิได้รับลดหย่อนภาษีบำรุงท้องที่ตามข้อบัญญัตินี้ในปีที่ชำระภาษีบำรุงท้องที่แปลงนั้นเพียงคราวเดียวข้อ ๗ที่ดินมีสิ่งปลูกสร้างและใช้สิ่งปลูกสร้างนั้นเป็นสถานที่การค้าหรือให้เช่าไม่ได้รับการลดหย่อนสำหรับส่วนของที่ดินที่มีสิ่งปลูกสร้างที่ใช้เป็นสถานที่การค้าหรือให้เช่านั้นข้อ ๘ให้นายกองค์การบริหารส่วนตำบลลำเหยเป็นผู้รักษาการให้เป็นไปตามข้อบัญญัติองค์การบริหารส่วนตำบลนี้และให้มีอำนาจออกระเบียบ ข้อบังคับ ประกาศหรือคำสั่งเพื่อปฏิบัติการให้เป็นไปตามข้อบัญญัติองค์การบริหารส่วนตำบลนี้ประกาศณ วันที่ ๑๐ สิงหาคม พ.ศ. ๒๕๕๐จำปีเหล่าปาสีนายกองค์การบริหารส่วนตำบลลำเหยปริยานุช/ผู้จัดทำ๒๕สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๙๐ ง/หน้า ๔๐/๑๓ สิงหาคม ๒๕๕๒